Diari Oficial de la Generalitat Valenciana


Sumari del DOGV 7048, del 18-06-2013 (2013/6402)

ORDE 59/2013, de 12 de juny, de la Conselleria d'Educació, Cultura i Esport, per la qual es convoca concurs públic per a la concessió de beques per a l'ampliació i perfeccionament d'estudis audiovisuals per a l'any 2013.
----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7048

Data del DOGV
:   18-06-2013

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2013/6402


Data del document
:   12-06-2013

Organisme emissor
:   Conselleria d'Educació, Cultura i Esport

Tipus de document
:   Ordre

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

ORDE 59/2013, de 12 de juny, de la Conselleria d'Educació, Cultura i Esport, per la qual es convoca concurs públic per a la concessió de beques per a l'ampliació i perfeccionament d'estudis audiovisuals per a l'any 2013. [2013/6402]  
L'Estatut d'Autonomia de la Comunitat Valenciana, aprovat per la Llei Orgànica 5/1982, d'1 de juliol, modificat per Llei Orgànica 1/2006, de 10 d'abril, establix en l'article 49.1.4t la competència exclusiva de la Generalitat en matèria de cultura. El Decret 19/2012, de 7 de desembre, del president de la Generalitat, pel qual es determinen les conselleries en què s'organitza l'Administració de la Generalitat, assigna a la Conselleria d'Educació, Cultura i Esport les competències en matèria de promoció cultural. Així mateix, de conformitat amb el que preveu l'article 18 del Decret 179/2012, de 14 de desembre, del Consell, pel qual s'establix l'estructura orgànica bàsica de la Presidència i de les conselleries de la Generalitat, correspon a la Secretaria Autonòmica de Cultura i Esport les funcions que li atribuïx l'article 68 de la Llei del Consell en matèria de proposta i execució de la política cultural relativa a les arts plàstiques i escèniques, així com la gestió de les ajudes en matèria cultural.  
  
A fi d'afavorir la formació i el perfeccionament de professionals en el camp audiovisual, dins de la línia de suport i foment d'esta activitat a la Comunitat Valenciana, es considera que una de les mesures a adoptar per a aconseguir-ho és facilitar l'assistència a cursos de perfeccionament i ampliació d'estudis en esta especialitat en centres de reconegut prestigi tant nacionals com internacionals durant l'any 2013.  
  
Per tot això, fent ús de les facultats que em conferix l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret legislatiu de 26 de juny de 1991,  
  
  
ORDENE  
  
Primer  
Convocar un concurs públic per a la concessió de beques per a ampliació i perfeccionament d'estudis audiovisuals en centres nacionals o internacionals. L'import total d'este ajudes serà de 7.000 euros, que s'abonaran amb càrrec al capítol IV, gastos corrents, línia T6425.000 del programa 453.40, Arts Plàstiques i Escèniques, del pressupost de la Conselleria d'Educació, Cultura i Esport per a 2013.  
  
Segon  
Aprovar les bases per les quals es regirà la convocatòria, que s'inclouen en esta orde com a annex I.  
  
DISPOSICIÓ ADDICIONAL  
  
Única  
En compliment del que disposen els articles 1.2, 3.4 i 7.4 del Decret 147/2007, de 7 de setembre, del Consell, esta convocatòria d'ajudes no s'ha de notificar a la Comissió Europea per no reunir tots els requisits de l'article 107.1 del Tractat de Funcionament de la Unió Europea, ja que no suposa un avantatge econòmic per a una empresa, ni falseja la competència, i afecta els intercanvis comercials entre estats membres.  
  
  
DISPOSICIONS FINALS  
  
Primera  
Es delega en la directora general de Cultura la facultat de concedir estes ajudes i de dictar les resolucions necessàries per a l'execució de la present orde.  
  
Segona  
Esta orde produirà efectes a partir de l'endemà de ser publicada en el Diari Oficial de la Comunitat Valenciana.  
De conformitat amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, el present acte, que posa fi a la via administrativa, podrà ser recorregut potestativament en reposició o bé s'hi podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant de la consellera d'Educació, Cultura i Esport, en el termini d'un mes a comptar de l'endemà de ser publicada esta orde.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini dos mesos comptats a partir de l'endemà de ser publicada esta orde.  
  
València, 12 de juny de 2013   
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
ANNEX I  
Bases per a la concessió de beques per a l'assistència a cursos d'ampliació i perfeccionament d'estudis audiovisuals  
  
Primera. Objecte  
Estes beques tenen per objecte afavorir la formació i el perfeccionament de professionals en el camp audiovisual.  
  
Segona. Règim jurídic aplicable  
1. Esta convocatòria de beques es regirà per estes bases, pel Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, del Consell de la Generalitat; la Llei 38/2003, de 17 de novembre, General de Subvencions; el seu reglament de desplegament aprovat per Reial Decret 887/2006; així com pel Decret 132/2009, de 4 de setembre, del Consell, que regula la concessió de beques.  
2. La presentació de la sol·licitud per a optar a esta ajuda implica la plena acceptació per part del sol·licitant de les bases per les quals es regix esta convocatòria.  
  
Tercera. Característiques  
Estes ajudes estan destinades a la realització de cursos audiovisuals de formació i perfeccionament en centres d'estudi de reconegut prestigi, tant nacionals com internacionals. Queden exclosos d'estes ajudes tots aquells cursos universitaris destinats a l'obtenció d'un grau, màster, llicenciatura, o títol de doctorat. No es podrà concedir més d'una ajuda per sol·licitant. No es podrà concedir un import superior al 30 % del pressupost destinat a estes ajudes per a sol·licituds d'un mateix centre d'estudis. S'atorgaran tantes beques com sol·licitants complisquen els requisits exigits en la convocatòria. La quantia es prorratejarà entre els sol·licitants que aconseguisquen el mínim de deu punts especificat en l'apartat 4 de la base sexta. L'import de la beca no podrà ser superior al cost de la matrícula del curs. Els cursos que opten a estes beques hauran de finalitzar dins de l'any 2013; en cas contrari, seran desestimats.  
  
  
Quarta. Persones beneficiàries  
Els sol·licitants han de ser persones físiques amb residència administrativa en la Comunitat Valenciana i presentar un projecte d'estudis que siga d'especial interés en el camp audiovisual.  
  
Quinta. Sol·licituds  
1. El termini de presentació de les sol·licituds serà de 20 dies naturals a comptar de l'endemà de ser publicada esta orde en el Diari Oficial de la Comunitat Valenciana.  
2. Les sol·licituds, que es formularan segons el model normalitzat que s'adjunta a la present orde com a annex II «Sol·licitud d'ajudes per a l'ampliació i perfeccionament d'estudis audiovisuals», es dirigiran a la Direcció General de Cultura de la Conselleria d'Educació, Cultura i Esport, i han d'anar acompanyades dels documents següents:  
a) Acreditació de la residència administrativa a la Comunitat Valenciana.  
b) Dades bancàries: número de compte, sucursal i nom de l'entitat on desitge rebre l'ajuda el sol·licitant en cas de ser concedida. És imprescindible que el titular del compte corrent siga el sol·licitant de la subvenció (annex manteniment de tercers).  
c) Declaració de subvencions, ajudes, ingressos o recursos que s'hagen sol·licitat amb el mateix fi a altres institucions i organismes i aquelles que, si és el cas, hagen sigut concedides per a la mateixa finalitat (apartat C de l'annex II).  
d) Currículum acadèmic del sol·licitant en les matèries referides a l'objecte de l'ajuda, degudament documentat, i relació d'activitats professionals desenrotllades, acreditades documentalment.  
e) Àmplia informació sobre el curs per al qual se sol·licita l'ajuda i pressupost del curs.   
f) Àmplia informació sobre l'escola que impartix el curs, que inclourà la relació del material de què disposa l'escola per a la docència de les pràctiques.  
g) En el cas que la sol·licitud siga per a l'estranger, el sol·licitant haurà de justificar els idiomes que domina i el seu respectiu nivell de coneixement.  
h) Declaració responsable de no concórrer en cap de les prohibicions per a obtindre la condició de beneficiari especificades en el punt 2 de l'article 13 de la Llei 38/2003, de 17 de novembre, General de Subvencions (apartat E de l'annex II).   
3. L'òrgan instructor podrà cridar els sol·licitants per a la realització d'entrevistes personals a fi d'aclarir la documentació presentada i sol·licitar l'aportació dels documents o la informació complementària que considere oportuna per a l'estudi de la sol·licitud.  
4. Tota la documentació requerida junt amb la sol·licitud s'ha de presentar a la Conselleria d'Educació, Cultura i Esport, a València, o bé per qualsevol dels mitjans previstos en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En el cas de presentar la documentació en registre diferent del de la Conselleria d'Educació, Cultura i Esport, es podrà comunicar a la Direcció General de Cultura la remissió de la sol·licitud per mitjà de fax (al núm. 722 424 511) o telegrama, a efectes organitzatius.  
Així mateix, els qui vullguen, podran presentar i registrar la sol·licitud per mitjans electrònics i sol·licitar que les comunicacions i notificacions es realitzen per esta via. Estos tràmits tindran plena validesa, d'acord amb les condicions i requisits previstos en la Llei 11/2007, de 22 de juny, d'Accés Electrònic dels Ciutadans als Servicis Públics; la Llei 3/2010, de 5 de maig, de la Generalitat, d'Administració Electrònica de la Comunitat Valenciana; així com en el Decret 18/2004, de 13 de febrer, del Consell, de creació del Registre Telemàtic de la Generalitat i regulació de les notificacions telemàtiques de la Generalitat. A fi de complir els requisits de seguretat establits, la designació de la direcció o bústia de correu electrònic, als efectes de la pràctica de notificacions a l'interessat, haurà de correspondre amb la proporcionada per la Generalitat amb domini .  
  
Per a sol·licitar este tipus d'ajudes per via telemàtica es requerirà certificat de firma electrònica de ciutadà, emés per l'ACCV .  
La tramitació telemàtica es pot fer a través del PROP, en les URL següents:  
   
Els documents complementaris a la sol·licitud poden ser aportats via telemàtica. En este cas només s'acceptaran en format pdf i hauran d'estar firmats per mitjà de la plataforma de firma en línia de l'ACCV: .  
5. L'òrgan competent per a instruir el procediment de concessió de les beques és el Servici de Coordinació d'Entitats Culturals i Ajudes de la Direcció General de Cultura.  
6. Si la sol·licitud no inclou totes les dades exigides o falta documentació acreditativa, s'instarà l'interessat perquè en el termini de deu dies esmene estos defectes, amb l'advertència que si no ho fa es considerarà que desistix de la seua petició, segons disposa l'article 71.1 de la Llei 30/1992, de 26 de novembre, prèvia resolució, que es dictarà en els termes que preveu l'article 42 de l'esmentada llei.  
7. El contingut d'informació falsa o que no es corresponga amb la realitat en la documentació aportada junt amb la sol·licitud suposarà la desestimació d'esta en la resolució dictada per l'òrgan competent i podrà produir-se la revocació de la subvenció concedida en cas que ja haja sigut adjudicada. Esta conducta podrà suposar una infracció administrativa d'acord amb el que disposen els articles 52 i següents de la Llei General de Subvencions, i comportarà les corresponents sancions per mitjà de la incoació d'expedient administratiu, segons establix l'article 67 de la Llei General de Subvencions. Amb caràcter previ s'atorgarà audiència a l'interessat a fi de no causar-li indefensió.  
  
8. D'acord amb el que disposa l'article 5 del Decret 165/2010, de 8 d'octubre, del Consell, pel qual s'establixen mesures de simplificació i de reducció de càrregues administratives en els procediments gestionats per l'Administració de la Generalitat i el seu sector públic, en l'annex de sol·licitud de l'ajuda s'inclou la possibilitat que el sol·licitant autoritze expressament la Conselleria d'Educació, Cultura i Esport perquè l'Administració obtinga directament l'acreditació del compliment de les obligacions tributàries i amb la Seguretat Social, així com per a la comprovació directa de les dades d'identitat (DNI) i, si és el cas, de residència (apartat F de l'annex II).  
  
No obstant això, el sol·licitant podrà denegar este consentiment, per a la qual cosa ha d'aportar la documentació següent:  
- Certificació positiva de l'Agència Estatal d'Administració Tributària, que acredite que el sol·licitant es troba al corrent de les seues obligacions.  
- Certificació de la Tresoreria General de la Seguretat Social, acreditativa que el sol·licitant es troba al corrent en el compliment de les seues obligacions amb la Seguretat Social  
- Certificació de les direccions territorials de la Conselleria d'Hisenda i Administració Pública, acreditativa que el sol·licitant no té deutes de naturalesa tributària amb la Generalitat.  
- Còpia del document nacional d'identitat.  
  
Sexta. Avaluació i resolució de les sol·licituds  
1. Per a l'avaluació dels projectes presentats pels sol·licitants, es constituirà una comissió avaluadora que es regirà pels articles 22 a 27 de la Llei 30/1992, i que estarà formada per:  
- Presidència: subdirector/a general d'Arts Plàstiques i Escèniques o persona en qui delegue.  
- Vicepresidència: el/la cap del Servici de Coordinació d'Entitats Culturals i Ajudes.  
- Vocals: un/a tècnic/a adscrit a la Direcció General de Cultura i un/a representant de CulturArts Generalitat a proposta de la Direcció General de l'entitat.  
- Secretari/ària: un/a tècnic/a adscrit a la Direcció General de Cultura.  
2. Els criteris que es tindran en compte per a l'avaluació de les sol·licituds presentades seran els següents:  
a) Expedient acadèmic i professional del sol·licitant (fins a un màxim de 10 punts). Només es valorarà allò que estiga acreditat documentalment.  
1) L'expedient acadèmic es valorarà de la manera següent (fins a un màxim de 3 punts):   
- Doctorat: 2 punts   
- Llicenciatura o equivalent: 0,50 punts   
- Diplomatura: 0,25 punts  
- Tècnic superior de Formació Professional: 0,25 punts  
2) Experiència professional relacionada directament amb l'objecte de la beca, fins a 3 punts; es computarà 0,10 per cada mes complet treballat.  
3) Cursos de formació relacionats amb l'objecte de la beca, fins a un màxim de 4 punts.  
Es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, d'acord amb l'escala següent:  
- De 200 o més hores, 3,00 punts.  
- De 100 o més hores, 2,00 punts.  
- De 75 o més hores, 1,50 punts.  
- De 50 o més hores, 1,00 punt.  
- De 25 o més hores, 0,50 punts.  
- De 15 o més hores, 0,20 punts.  
Els centres de formació que impartisquen cursos han de ser organismes oficials o centres reconeguts. En cap cas es puntuaran els cursos de valencià i d'idiomes.  
b) Valoració del curs per al qual se sol·licita l'ajuda i de l'escola on es vol fer el curs de formació (fins a un màxim de 10 punts).  
  
3. Vist l'informe de la comissió avaluadora, l'òrgan instructor elevarà la proposta de resolució definitiva a la directora general de Cultura, la qual resoldrà, per delegació, l'adjudicació de les ajudes i la quantia d'estes. La resolució d'adjudicació d'esta convocatòria haurà de ser dictada i publicada en el Diari Oficial de la Comunitat Valenciana en el termini màxim de tres mesos a partir de la data de publicació de la convocatòria. En cas que en el termini establit no s'haja dictat la resolució, la petició es considerarà desestimada, que, en tot cas, es resoldrà expressament.  
4. Per a poder ser beneficiari d'estes subvencions serà imprescindible obtindre un mínim de 10 punts. La comissió avaluadora no podrà atorgar ajudes a aquells sol·licitants que no arriben al mínim fixat de 10 punts.  
5. Es consideraran els costos per al desenrotllament del curs proposat, especialment en l'estimació i determinació de la quantia de la beca.  
  
Sèptima. Acceptació de l'ajuda  
Concedida la subvenció, el beneficiari haurà de manifestar per escrit l'acceptació de l'ajuda en un termini no superior a vint dies naturals comptats a partir de la publicació en el Diari Oficial de la Comunitat Valenciana de la concessió de l'ajuda (annex III d'acceptació de la subvenció i compromís de compliment d'obligacions). Transcorregut el mencionat termini sense rebre's l'acceptació expressa, se'l declararà decaigut en el seu dret a la subvenció concedida.  
  
Octava. Obligacions dels beneficiaris  
1. Són obligacions del beneficiari:  
a) Les previstes en l'article 14 de la Llei 38/2003, de 17 de novembre, General de Subvencions.  
b) Comunicar a la Conselleria d'Educació, Cultura i Esport l'obtenció de subvencions, ajudes, ingressos o recursos per a la mateixa finalitat, procedent de qualssevol altres administracions o ens públics.  
c) Presentar a la Conselleria d'Educació, Cultura i Esport, a partir del moment en què finalitze el curs i en tot cas fins al 31 d'octubre de 2013, l'annex IV «Justificació de les ajudes» junt amb la documentació següent:  
  
- Certificació de les autoritats acadèmiques, professor o professors del centre o institució on es duga a terme el curs, que acredite la continuïtat i aprofitament.  
- Memòria detallada sobre el desenrotllament i realització del curs per al qual li va ser concedida l'ajuda.  
- Acreditació del pagament de la matrícula del curs sol·licitat.  
- Declaració actualitzada sobre subvencions sol·licitades, percebudes o concedides i pendents de percepció per altres administracions o institucions públiques o privades per a la mateixa finalitat, justificant-ne documentalment la quantia, o bé declaració que la informació facilitada respecte d'això en la sol·licitud no ha patit variacions des de la data de la seua presentació.  
2. El desenrotllament de les activitats acadèmiques ha de tindre lloc, en la seua totalitat o en part, durant l'any 2013, i, en tot cas, la finalització del curs haurà de tindre lloc dins del termini de justificació establit en l'apartat anterior.   
  
Novena. Pagament de les ajudes  
1. La tramitació del pagament total de les subvencions començarà amb la justificació prèvia per part dels beneficiaris del compliment de les obligacions establides en la base octava d'este annex i que s'hagen presentat els corresponents justificants de gastos o qualsevol altre document amb validesa jurídica que permeta acreditar el compliment de l'objecte de la subvenció. S'admetran fotocòpies compulsades o confrontades per funcionari habilitat a este efecte.   
2. L'incompliment de qualsevol dels requisits estipulats en esta convocatòria, així com la infracció provada en algun dels seus aspectes, farà nul·la la concessió de l'ajuda, i obligarà al reembossament de les quantitats percebudes després de concedir audiència a l'interessat. La concurrència de qualsevol dels supòsits previstos en els articles 36 i 37 de la Llei General de Subvencions, així com l'incompliment de les obligacions establides en les bases d'esta convocatòria, serà causa de revocació de la subvenció i obligarà, si és el cas, a la devolució de les quantitats percebudes. Qualsevol alteració unilateral, per part del beneficiari, de les condicions tingudes en compte per a la concessió de l'ajuda podrà donar lloc a la modificació, o anul·lació, si és procedent, de la resolució de la concessió prèvia consulta a la comissió avaluadora corresponent.   
3. Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres administracions o ens públics o privats, podrà donar lloc a la modificació de la resolució de concessió. L'import de les subvencions regulades en el present article en cap cas podrà ser de tal quantia que, aïlladament o en concurrència amb subvencions o ajudes d'altres administracions públiques o d'altres ens públics o privats, supere el cost de l'activitat a exercir pel beneficiari. D'acord amb l'article 12.1 del Decret 132/2009, s'exigirà també l'interés de demora corresponent des del moment del pagament de l'ajuda fins a la data en què s'acorde la procedència del reintegrament.  
  
4. Els imports econòmics que es puguen produir per l'aplicació del que s'ha indicat anteriorment podran disposar-se, per mitjà de nova resolució de la directora general de Cultura, incrementant la quantitat concedida a algun dels beneficiaris.   
5. És aplicable el règim sancionador establit en el títol IV de la Llei 38/2003, General de Subvencions.   
  
Deu. Dades de caràcter personal  
Les dades personals arreplegades en ocasió del procediment seran objecte de tractament automatitzat per la Conselleria d'Educació, Cultura i Esport. El tractament d'estes dades serà conforme al que es disposa en la Llei Orgànica 15/1999 de Protecció de Dades de Caràcter Personal, i el reglament que la desplega, i els interessats podran exercir els seus drets d'acord amb este davant de la Conselleria d'Educació, Cultura i Esport.